આપણું મન આપણા શરીરનો એક એવો અવયવ છે જેના ઉપર જે વાતો સતત વ્યક્ત થતી રહે, ઝીંકાતી રહે, યાદ અપાવ્યા કરતી રહે તે બાબતો તેમાં પ્રોગ્રામીંગ તરીકે ફીટ થઈ જાય છે અને વખત જતાં એ એવો ડેટાબેઝ બની જાય છે જેના આધારો ઉપર આપણા જીવનની ગતિવિધીઓ આકાર લેતી રહે છે. અભ્યાસુઓએ માનવજાતની ક્ષમતાઓ ઉપર ઉંડો અભ્યાસ કરીને તેની આ વાસ્તવિકતાને બરાબર ઓળખી લઈને માનવજીવોના મનને પોતાની ઇચ્છા પ્રમાણોની વૈચારિકતાને અને પોતે ઘડેલાં જીવનતથ્યોના સાંચામાં ઢાળવા ખૂબ ખૂબ મહેનતો કરી છે. તેમણે અલ્લાહ-ઇશ્વરે રચેલી પ્રાકૃતિક શક્તિઓ અને જીવન માટે જરૃરી વ્યવસ્થાઓનો ભાગ મેળવીને એવાં સંશાધનો તથા ઉપકરણો તૈયાર કર્યાં જેના દ્વારા હજારો માઈલ દૂરથી માનવજીવોના મન સુધી ક્ષણવારમાં પહોંચી શકાય. અને તેના ઉપર અસરઅંદાઝ થઈ શકાય. માનવ મનને પોતાની મનપસંદ વૈચારિકતા અને તેને અનુરૃપ પ્રવૃત્તિઓમાં ઢાળવા તેમણે જબરજસ્ત પ્રોગ્રામીંગ કર્યું. જેની અસરો આપણે આજે બરાબર જોઈ રહ્યા છીએ. માનવમનને વશ કરવા એવાં એવાં છેતરામણા સુત્રો આપ્યા જેનાથી લલચાઈને માનવમન ભોળવાઈ જાય અને તેમના ફંડામાં આવી જાય. ઇન્ટરનેટની શોધ કરીને તેમણે સુત્ર આપ્યું કે “કરલો દુનિયા મુઠ્ઠીમેં” પણ વાસ્તવમાં તેઓ પોતે આખી દુનિયાને પોતાની મુઠ્ઠીમાં કરી લઈને માનવજીવોને પોતાની ઇચ્છા પ્રમાણે દોરવા માંગતા હતા. પોતે ચાહે તેમ નચાવવા માંગતા હતા. અને જુઓ કે તેમના આ આશયમાં તેઓ આજે મહત્તમ રીતે સફળ થઈ ચુક્યા છે. જગતને તેમણે જે સભ્યતા આપી છે તેમાં ભલાઈનું પ્રમાણ ઓછું અને બુરાઈનું પ્રમાણ મહત્તમ છે. માનવ શરીર અને માનવજીવ તેના રચયિતાના કહેવા પ્રમાણે અન્ય જીવોથી શ્રેષ્ઠ હતો. પણ તેમણે કહ્યું કે “માનવજીવ એક સામાજિક પ્રાણી છે.” આમ કહીને તેમણે અલ્લાહ-ઇશ્વરના આ શ્રેષ્ઠ સર્જનને પણ અન્ય પ્રાણીઓની હરોળમાં મુકી દીધો. અને પછી તેને એ પ્રમાણે ઢાળવાનાં પ્રયોજનો કરીને આજના માનવીને અધમતાની ખાઈમાં ગબડાવી દીધો. વધારે ખુલાસા આપવાની જરૃર નથી. આપ સહુ સારી રીતે સમજી શકો છો.